ત્રણ દાયકાથી બોલિવૂડ પર પોતાનું સામ્રાજ્ય સ્થાપિત કરનાર ગોવિંદાની ફિલ્મ ફ્રાઈડે રિલીઝ થવાની તૈયારીમાં છે ત્યારે ગોવિંદાએ સ્પષ્ટ કર્યું છે કે પોતે અસફળ નહીં, પણ સફળ અભિનેતા છે. તેમનું કહેવું છે કે હું મારી જાતને ક્યારેય અસફળ નથી માનતો. ભલે મારો સમય સારો હોય કે નરસો. કોઈ પણ પરિસ્થિતિમાં મેં સતત કામ કર્યું છે. કોઈ પણ અભિનેતા ત્યાં સુધી ફ્લોપ નથી થતો જ્યાં સુધી તે પોતાની જાતને સફળ સમજે અને હું હંમેશાં મારી જાતને સફળ જ માનું છું. હું ક્યારેય ડર્યો નથી, હાર્યો નથી અને પરત ફરીને જોયું પણ નથી. ભગવાન શિવની કૃપા અને મારી માતાના આશીર્વાદ મારી સાથે જ છે. આશા રાખીએ કે ૧૨ ઑક્ટોબરની ફ્રાઈડે ગોવિંદાને સફળતા અપાવે.